
К њ а ж е в а ц

         На основу члана 60. Закона о јавним набавкама (''Сл. гласник РС'', број 124/2012 и 14/2015), Комисија за спровођење поступка јавне набавке добара- електричне енергије, број ЈН 404/1-12/2015-02, објављује

I ПОЗИВ ЗА ПОДНОШЕЊЕ ПОНУДЕ

1. ПОДАЦИ О НАРУЧИОЦУ

Општина Књажевац, улица Милоша Обилића 1, 19350 Књажевац
	ПИБ 102106760, Матични број 07212674
	
Врста наручиоца: Јединица локалне самоуправе. www.knjazevac.rs 

2. ВРСТА ПОСТУПКА

	Поступак јавне набавке спроводи се као отворени поступак, у складу са Законом о јавним набавкама (,,Сл.гласник РС“, број 124/12, 14/2015) и подзаконским актима из ове области.

3. ПРЕДМЕТ ЈАВНЕ НАБАВКЕ

          Предмет јавне набавке бр. 404/1-12/2015-02 су добра – електрична енергија. Назив и ознака из општег речника набавке: 09310000- електрична енергија. Набавка се спроводи ради закључења уговора о потпуном снабдевању.
          Поступак је обликован по партијама, и то:
1. Партија 1- електрична енергија за потребе јавне расвете на територији општине Књажевац,
2. Партија 2- електрична енергија за потребе општине Књажевац (широка потрошња)
             
4. КРИТЕРИЈУМ ЗА ДОДЕЛУ УГОВОРА

	Критеријум за избор најповољније понуде је најнижа понуђена цена.

5. ПРОЦЕЊЕНА ВРЕДНОСТ НАБАВКЕ

Процењена вредност јавне набавке на годишњем нивоу износи:
Партија 1- 22.500.000 динара без ПДВ-а
Партија 2- 3.333.333 динара без ПДВ-а

Купац није у обавези да реализује целокупни уговорени износ, већ ће се исти реализовати у складу са стварном потрошњом електричне енергије од дана закључења уговора. Наручилац није у обавези да реализује целокупни уговорени износ, већ ће се исти реализовати у складу са стварном потрошњом наручиоца. Понуђени износи у обрасцу структуре цене ће се користити за рангирање понуда ради избора најповољнијег понуђача. Наручилац ће сабрати сваку појединачну ставку и износ који се добије без ПДВ-а служиће за упоређивање понуда. 

6. ПРЕУЗИМАЊЕ КОНКУРСНЕ ДОКУМЕНТАЦИЈЕ

     Конкурсна документација може се преузети на Порталу јавних набавки, порталу службених гласила или на интернет презентацији општине Књажевац www.knjazevac.rs 

7. НАЧИН И МЕСТО ПОДНОШЕЊА ПОНУДЕ

Понуђачи подносе писане понуде у складу са конкурсном документацијом и позивом за подношење понуда. Понуда се доставља  у затвореној коверти, са назнаком „ПОНУДА ЗА ЈАВНУ НАБАВКУ БР. 404/1-12/2015-02- електрична енергија, НЕ ОТВАРАТИ“, лично или путем поште, на адресу Општина Књажевац, улица Милоша Обилића 1, 19350 Књажевац, до дана 11.06.2015. године (четвртак) до 12,00 часова. На полеђини коверте се наводи назив, контакт особа, број телефона и адреса понуђача. 
Понуда која буде стигла до наведеног рока сматраће се благовременом и узеће се у разматрање. 
Неблаговремене понуде неће се отварати и по окончању поступка отварања биће враћене понуђачу, са назнаком да је иста поднета неблаговремено. 

8. МЕСТО, ВРЕМЕ И НАЧИН ОТВАРАЊА ПОНУДА
Отварање понуда обавиће се дана 11.06.2015. године у 12,30 часова у просторијама Општине Књажевац, улица Милоша Обилића 1, Књажевац, канцеларија број 1. 

9. УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА
Отварању понуда може присуствовати овлашћени представник понуђача који је дужан да пре почетка отварања понуда Комисији поднесе писмено овлашћење за учешће у поступку отварања понуда.

10. РОК ЗА ДОНОШЕЊЕ ОДЛУКЕ 
Рок за доношење одлуке о додели уговора је 25 (двадесетпет) дана од дана отварања понуда.

11. ЛИЦЕ ЗА КОНТАКТ

Додатне информације могу се добити на телефон 731-623, у времену од 7,00 до 15,00 часова. Контакт особа је Сања Драгићевић Мартић (лок. 132).


